SL Uradni list Evropske unije L 307/14

IZVEDBENA UREDBA KOMISIJE (EU) 2017/2178

z dne 22. novembra 2017

o spremembi Uredbe (EU) št. 468/2010 o oblikovanju seznama EU plovil, ki opravljajo nezakonit, neprijavljen in nereguliran ribolov

EVROPSKA KOMISIJA JE –

ob upoštevanju Pogodbe o delovanju Evropske unije,

ob upoštevanju Uredbe Sveta (ES) št. 1005/2008 z dne 29. septembra 2008 o vzpostavitvi sistema Skupnosti za preprečevanje nezakonitega, neprijavljenega in nereguliranega ribolova, za odvračanje od njega ter za njegovo odpravljanje in o spremembi uredb (EGS) št. 2847/93, (ES) št. 1936/2001 in (ES) št. 601/2004 ter o razveljavitvi uredb (ES) št. 1093/94 in (ES) št. 1447/1999 (1) ter zlasti člena 30 Uredbe,

ob upoštevanju naslednjega:

(1) V poglavju V Uredbe (ES) št. 1005/2008 so določeni postopki za opredelitev ribiških plovil, ki opravljajo nezakonit, neprijavljen in nereguliran ribolov (v nadaljnjem besedilu: IUU), ter postopki za oblikovanje seznama Unije takih plovil (v nadaljnjem besedilu: seznam Unije). V členu 37 navedene uredbe so določeni ukrepi, ki jih je treba sprejeti za ribiška plovila z navedenega seznama.

(2) Seznam Unije je bil oblikovan z Uredbo Komisije (EU) št. 468/2010 (2) in nato spremenjen z izvedbenimi uredbami (EU) št. 724/2011 (3), (EU) št. 1234/2012 (4), (EU) št. 672/2013 (5), (EU) št. 137/2014 (6), (EU) 2015/1296 (7) in (EU) 2016/1852 (8).

(3) V skladu s členom 30(1) Uredbe (ES) št. 1005/2008 se plovila, vpisana na sezname plovil IUU, ki jih sprejmejo regionalne organizacije za upravljanje ribištva, vključijo na seznam Unije.

(4) Vse regionalne organizacije za upravljanje ribištva zagotavljajo oblikovanje in redno posodabljanje seznamov plovil IUU v skladu s svojimi zadevnimi pravili (9).

(5) Komisija mora v skladu s členom 30 Uredbe (ES) št. 1005/2008 posodobiti seznam Unije, potem ko od regionalnih organizacij za upravljanje ribištva prejme sezname ribiških plovil, ki so domnevno ali dokazano vpletena v ribolov IUU. Ker je Komisija od regionalnih organizacij za upravljanje ribištva prejela nove sezname, bi bilo treba zdaj posodobiti seznam Unije.

(6) Glede na to, da je lahko isto plovilo navedeno pod različnimi imeni in/ali zastavami, odvisno od časa, ko je bilo vključeno na seznam regionalnih organizacij za upravljanje ribištva, bi moral posodobljeni seznam Unije vsebovati ta različna imena in/ali zastave, kakor so jih zabeležile ustrezne regionalne organizacije za upravljanje ribištva.

(7) Plovilo „Viking“ (10), ki je trenutno vključeno na seznam Unije, je bilo umaknjeno s seznama Komisije za ohranjanje živih morskih virov na Antarktiki (CCAMLR), ker so ga 14. marca 2016 potopile indonezijske oblasti. Navedeno plovilo bi bilo zato treba umakniti s seznama Unije, čeprav še ni bilo črtano s seznama Generalne komisije za ribištvo v Sredozemlju (GFCM).

(8) Uredbo (EU) št. 468/2010 bi bilo zato treba ustrezno spremeniti.

(9) Ukrepi iz te uredbe so v skladu z mnenjem Odbora za ribištvo in ribogojstvo –

SPREJELA NASLEDNJO UREDBO:

Člen 1

Del B Priloge k Uredbi (EU) št. 468/2010 se nadomesti z besedilom iz Priloge k tej uredbi.

Člen 2

Ta uredba začne veljati sedmi dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah. V Bruslju, 22. novembra 2017 Za Komisijo Predsednik Jean-Claude JUNCKER

(1) UL L 286, 29.10.2008, str. 1.

(2) UL L 131, 29.5.2010, str. 22.

(3) UL L 194, 26.7.2011, str. 14.

(4) UL L 350, 20.12.2012, str. 38.

(5) UL L 193, 16.7.2013, str. 6.

(6) UL L 43, 13.2.2014, str. 47.

(7) UL L 199, 29.7.2015, str. 12.

(8) UL L 284, 20.10.2016, str. 5.

(9) Zadnje posodobitve: CCAMLR: seznam plovil IUU za obdobje 2016/2017, kakor je bil sprejet na letnem zasedanju organizacije CCAMLR-XXXV od 17. do 28. oktobra 2016; SEAFO: seznam SEAFO plovil IUU, kakor je bil sprejet na 13. letnem zasedanju Komisije od 28. novembra do 2. decembra 2016; ICCAT: seznam plovil IUU za leto 2016, kakor je bil sprejet na 20. posebnem zasedanju Komisije od 14. do 21. novembra 2016; IATTC: seznam za leto 2017, kakor je bil sprejet na 92. zasedanju organizacije IATTC od 24. do 28. julija 2017; NEAFC: seznam plovil IUU B AM 2016-40, kakor je bil sprejet na 35. letnem zasedanju od 14. do 18. novembra 2016; NAFO: seznam za leto 2016, kakor je bil sprejet na 38. letnem zasedanju od 19. do 23. septembra 2016; WCPFC: seznam WCPFC plovil IUU za leto 2017, ki je v veljavi od 7. februarja 2017, kakor je bil sprejet na 13. rednem zasedanju Komisije od 5. do 9. decembra 2016; IOTC: seznam IOTC plovil IUU, kakor je bil sprejet na 21. zasedanju organizacije IOTC od 22. do 26. maja 2017; GFCM: seznam plovil IUU za leto 2016, kakor je bil sprejet na 40. zasedanju od 30. maja do 3. junija 2016; SPRFMO: seznam plovil IUU za leto 2017, kakor je bil sprejet na 5. zasedanju Komisije od 18. do 22. januarja 2017.

(10) Identifikacijska številka ladje IMO: 8713392.